CELEX: 22011D0047
Language: mt
Date: 2011-05-20 00:00:00
Title: Deċiżjoni tal-Kumitat Konġunt taż-ŻEE Nru 47/2011 tal- 20 ta’ Mejju 2011 li temenda l-Anness II (Regolamenti tekniċi, standards, ittestjar u ċertifikazzjoni) mal-Ftehim taż-ŻEE

28.7.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 196/25
               
            DEĊIŻJONI TAL-KUMITAT KONĠUNT TAŻ-ŻEE
      Nru 47/2011
      tal-20 ta’ Mejju 2011
      li temenda l-Anness II (Regolamenti tekniċi, standards, ittestjar u ċertifikazzjoni) mal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ‘l quddiem imsejjaħ “il-Ftehim” u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 63/2010 tal-11 ta’ Ġunju 2010 (1).
               
            
                  (2)
               
               
                  Id-Direttiva 2009/144/KE tal-Parlament Ewropew u tal-Kunsill tat-30 ta’ Novembru 2009 dwar ċerti komponenti u karatteristiċi tat-tratturi bir-roti għall-agrikoltura jew għall-foresterija (2) għandha tiġi inkorporata fil-Ftehim.
               
            
                  (3)
               
               
                  Id-Direttiva 2009/144/KE tirrevoka d-Direttiva tal-Kunsill 89/173/KEE (3) li hija inkorporata fil-Ftehim u għalhekk għandha tiġi rrevokata skont il-Ftehim,
               
            IDDEĊIEDA KIF ĠEJ:
      Artikolu 1
      It-test fil-punt 23 (Direttiva tal-Kunsill 89/173/KEE) tal-Kapitolu II tal-Anness II għall-Ftehim għandu jiġi sostitwit bi:
      
         “32009 L 0144: Direttiva 2009/144/KE tal-Parlament Ewropew u tal-Kunsill tat-30 ta’ Novembru 2009 dwar ċerti komponenti u karatteristiċi tat-tratturi bir-roti għall-agrikoltura jew għall-foresterija (ĠU L 27, 30.1.2010, p. 33).
         Id-dispożizzjonijiet tad-Direttiva għandhom, għar-raġunijiet ta’ dan il-Ftehim, jinqraw bl-adattamenti li ġejjin:
         Fin-nota ta’ qiegħ il-paġna għall-Punt 5.4.1 tal-Anness III A, fit-tieni paragrafu tal-ewwel inċiż tal-Appendiċi 4 għall-Anness IV u fil-Punt 2.1.3 tal-Anness V, għandu jiżdied dan li ġej:
         
            ‘IS għall-Islanda; FL għal-Liechtenstein; 16 għan-Norveġja.’ ”
         
      
      Artikolu 2
      It-testi tad-Direttiva 2009/144/KE bl-ilsien Islandiż u dak Norveġiż, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom jitqiesu li huma awtentiċi.
      Artikolu 3
      Din id-Deċiżjoni għandha tidħol fis-seħħ fil-21 ta’ Mejju 2011, sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, l-20 ta’ Mejju 2011.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 244, 16.9.2010, p. 10.
      
         (2)  ĠU L 27, 30.1.2010, p. 33.
      
         (3)  ĠU L 67, 10.3.1989, p. 1.
      
         (*)  L-ebda rekwiżiti kostituzzjonali ma huma indikati.